Шмат падзей памятаюць руіны Крэўскага замка. Адна з іх — падпісанне ў яго сценах 14 жніўня 1385 года вельмі важнай для Вялікага Княства Літоўскага Крэўскай уніі. Сёння гэты гістарычны факт знайшоў адлюстраванне не толькі ў школьных падручніках, але і ў мастацкім свяце “Пад знакам Лялівы”. Ляліва — прыватнаўласніцкі герб, якім карысталіся больш за 350 родаў Беларусі, Украіны, Літвы і Польшчы.